**Α Ν Α Κ Ο Ι Ν Ω Σ Η**

**ΑΠΟΧΗ ΤΩΝ ΜΕΛΩΝ ΤΟΥ ΔΙΚΗΓΟΡΙΚΟΥ ΣΥΛΛΟΓΟΥ ΒΟΛΟΥ**

**ΑΠΟ ΥΠΟΘΕΣΕΙΣ ΝΟΜΙΚΗΣ ΒΟΗΘΕΙΑΣ**

                      --------------------------

**Το Διοικητικό Συμβούλιο του Δικηγορικού Συλλόγου Βόλου, με την από 05.01.2023/Θέμα 1ο Απόφασή του** - κατόπιν των από 05.11.2022 και 11.12.2022 σχετικών Αποφάσεων της Ολομέλειας των Δικηγορικών Συλλόγων Ελλάδος και σε ένδειξη διαμαρτυρίας για τη συνεχιζόμενη αδικαιολόγητη καθυστέρηση στην εκκαθάριση και πληρωμή των αποζημιώσεων Νομικής Βοήθειας και τη μη μέχρι σήμερα επίλυση του σοβαρού προβλήματος παρά τις αλλεπάλληλες νομοθετικές ρυθμίσεις που ακολούθησαν - **αποφάσισε την αποχή  των  Μελών του από την άσκηση των καθηκόντων τους από την 6η Ιανουαρίου 2023  έως  και την 28η Φεβρουαρίου 2023  από όλες τις υποθέσεις Νομικής Βοήθειας και τη μη έκδοση γραμματίων προκαταβολής και ενσήμων.**

**Εξαιρούνται οι περιπτώσεις παραγραφών σε αστικές, ποινικές και διοικητικές υποθέσεις, η συμπλήρωση ανώτατου ορίου προσωρινής κράτησης, οι συνοδείες στις ποινικές υποθέσεις και οι δικονομικές ενέργειες (προτάσεις, προσθήκες, ανταγωγές, παρεμβάσεις, προσεπικλήσεις κτλ), οι οποίες εξαρτώνται από την ημερομηνία καταθέσεως αγωγής κατά την (νέα) τακτική διαδικασία, που έχει ασκηθεί προ της 6ης Ιανουαρίου 2023 .**

**Για την παροχή άδειας έκδοσης γραμματίου προείσπραξης εισφορών και ενσήμων απαιτείται η υποβολή γραπτού αιτήματος προς τον Πρόεδρο του Συλλόγου και η χορήγηση αυτής από τον Πρόεδρο ή (σε περίπτωση κωλύματος αυτού) από  τους Αντιπροέδρους (Α΄&Β΄) ή την Γεν. Γραμματέα του Συλλόγου.**

**Ο Πρόεδρος                                Η Γεν. Γραμματέας**

**Χρήστος Στρατηγόπουλος                Ερασμία Καλαφάτη**